Virallinen lehti nro C 056 , 06/03/1995 s. 0053



B4-0166, 0167 ja 0205/95 Päätöslauselma karjan suojelusta Euroopan parlamentti - ottaen huomioon komission 20.tammikuuta 1995 antaman julkilausuman elävien eläinten kuljetuksesta, - ottaen huomioon 15. joulukuuta antamansa lausunnon ehdotuksesta neuvoston direktiiviksi, jolla muutetaan direktiiviä 91/628/ETY koskien eläinten hyvinvoinnin turvaamista kuljetuksen aikana ((EYVL C 20, 24.1.1994, s. 63)) sekä ottaa huomioon 15. joulukuuta 1993 päivätyn päätöslauselman eläinten suojelusta ((EYVL C 20, 24.1.1994, s. 68)), A. ottaen huomioon, että huolimatta uudesta komission ehdotuksesta (KOM(94)0252), neuvosto ei ole vieläkään pystynyt muuttamaan direktiiviä 91/628/ETY, B. ottaen huomioon, että parlamentti on ehdottanut erittäin yksityiskohtaisten määräysten hyväksymistä kuljetuksen keston maksimipituudesta sekä eläinten ruokkimisesta ja juottamisesta, C. ottaen huomioon, että niin tuonti- kuin vientieläimillekin aiheutettu kärsimys, erityisesti teuraskarjalle aiheutettu kärsimys yhteisön maiden välisissä kuljetuksissa, tulee välittömästi lopettaa, vaikka tällaisiin vallitsevan lainsäädännön vastaisiin rikkomuksiin syyllistyykin vain pieni osa eläinten kuljettajista, D. ottaen huomioon, että komission ehdotus (KOM(94)0315), jolla muutetaan neuvoston direktiiviä 64/433/ETY, voisi edesauttaa riittävän tiheän teurastamojen verkoston luomista, jotta teuraseläinten kuljetusmatkat saataisiin mahdollisimman lyhyiksi, 1. Toteaa komission julkilausuman ja pyytää sitä pyrkimään oikeudenmukaiseen kompromissiratkaisuun; 2. Pyytää neuvostoa tekemään välittömästi päätöksen eläinten hyvinvoinnin turvaamiseksi kuljetuksen aikana parlamentin lausunnon mukaisesti; pyytää neuvostoa myös asettamaan elävien eläinten viennistä saatavien hyvitysten ehdoksi, että eläinten hyvinvointi ja eläinlääketieteellinen valvonta on kuljetuksen aikana täysin otettu huomioon; 3. Pyytää komissiota antamaan parlamentille sekä neuvostolle ehdotuksia, joiden tarkoituksena on entuudestaan vähentää tai kokonaan lopettaa elävien teuraseläinten vientikuljetukset, ja jotka sisältävät sellaisia toimenpide- ehdotuksia, jotka suosivat lihan kuljetuksia elävien eläinten kuljetusten sijaan jopa yhteisön sisäisillä markkinoilla; 4. Suhtautuu myönteisesti komission ilmoitukseen, että komissio esittää vuoden 1995 loppuun mennessä vasikoiden suojelun vähimmäisvaatimuksista annetun direktiivin 91/629/ETY ((EYVLL340, 11.12.1991, s.28.)) 6 artiklassa mainitun kertomuksen, ja pyytää, että tähän kertomukseen liitetään ehdotukset, joissa pyritään kieltämään vasikoiden kasvatus häkeissä kaikissa jäsenvaltioissa tietyllä siirtymäajalla; 5. Kehottaa komissiota rajoittamaan eläinten kuljetusmatkat kahdeksaan tuntiin ja antamaan maa-, meri- sekä ilmakuljetuksista selvät määräykset, joiden noudattamista valvovat asianomaiset eläinlääkintäviranomaiset, minkä tarkoituksena on parantaa kuljetusolosuhteita; 6. Pyytää komissiota takaamaan, että kolmansista maista tulevia eläinten kuljetuksia valvotaan tiukasti; 7. Pyytää komissiota antamaan rahallista avustusta niille maaseutualueille, jotka joutuvat kärsimään elävien eläinten kuljetuksia koskevien sääntöjen muutoksista; 8. Pyytää komissiota esittämään yhteisön oman merkinnän osana kuluttajansuojapolitiikkaansa lihatuotteiden laadun sekä karjan kasvatus-, kuljetus- ja teurastusolosuhteiden todistamiseksi; 9. Pyytää puhemiestään välittämään tämän päätöslauselman neuvostolle, komissiolle sekä jäsenvaltioiden hallituksille.